Adjudicades les 40 vivendes de lloguer públic a l?antic Simancas
11 desembre 2018

## Adjudicades les 40 vivendes de lloguer públic a l?antic Simancas11 desembre 2018Última actualització: 14 juliol 2025

![](../gestion/img/_AO_1349-copia.jpg)  
  

L’**Alcaldessa de Gandia, Diana Morant**, el **regidor de Responsabilitat Social, Nahuel González** i el **Coordinador general d’Urbanisme, Vicent Mascarell**, han comparegut aquest matí davant els mitjans de comunicació per tal d’anunciar que la Junta de Govern Local celebrada ahir va acordar l’adjudicació definitiva de les 40 vivendes de l’antic Simancas, hui plaça de les Xocolateres, en règim de lloguer públic.

        _“És un dia d’alegria, perquè culminem un projecte de fa molts anys, que dóna solució a un espai de la ciutat que es trobava molt degradat, amb vivendes que en molts casos no cobrien les condicions mínimes d’habitabilitat, o estaven semi-abandonades... Hui està rehabilitat i garanteix el dret a 40 famílies, que es sumen a les 41 que ja hi viuen, a un habitatge digne en un espai rehabilitat”_. Morant ha recordat que ha estat un camí complex, que es va iniciar fa dues legislatures, però que la darrera va estar paralitzat i es va perdre la co-aportació del Ministeri i de la Conselleria _“per la mala gestió de l’Ajuntament i el Consell, governats pel PP. Gràcies al canvi de govern a Gandia i a la Generalitat vam recuperar eixa co-aportació. Paral·lelament hem aprovat una ordenança que regula la vivenda pública i hem solucionat els problemes amb la constructora, desbloquejant la situació fins al dia de hui, en el qual es pot donar per tancat el procés”_. L’alcaldessa ha felicitat pel treball realitzat als tècnics dels departaments d’Urbanisme i Benestar Social, i a la Conselleria d’Habitatge, Obres Públiques i Vertebració del Territori per la seua implicació. També ha tingut un record per al govern local que va iniciar el procés, encapçalat per l’ex-alcalde socialista José Manuel Orengo.

        Per la seua banda, González s’ha mostrat emocionat perquè _“es garanteix l’accés a 40 famílies (més d’un centenar de persones) necessitades de la nostra ciutat a un habitatge digne. Tot just quan ahir es commemorava el 70 aniversari de la Declaració Universal dels Drets Humans”_. El regidor de Més Gandia ha recordat que el procés de selecció per a l’adjudicació de les vivendes, amb un lloguer mensual entre els 160 i els 260 €, ha seguit un barem per part dels tècnics molt rigorós, donant prioritat a les persones amb necessitats d’habitatge (perquè han patit desnonaments), amb familiars amb diversitat funcional al seu càrrec, víctimes de la violència masclista, amb fills menors, etc... I tenint en compte uns ingressos mínims i màxims. _“Un perfil social molt divers que dinamitzarà la zona, el barri i acompanyarà a les famílies ja assentades. I anem a continuar treballant per tal de garantir un habitatge públic i social per a tothom qui ho necessite a la nostra ciurat”_.

        Finalment, Mascarell ha destacat que el procés ha sigut llarg, però garant i transparent. _“Hem hagut de redactar i aprovar una ordenança nova, moderna i avançada, que regula qui pot accedir a un habitatge públic. A l’oferta de lloguer públic s’hi van presentar més de 200 sol·licituds, de les quals 107 van ser admeses i, finalment, d’acord amb els criteris tècnics, 40 persones han sigut les adjudicatàries”_. En aquest sentit, ha avançat que la pròxima setmana s’hi farà una jornada de portes obertes, _“perquè les famílies puguen visitar les vivendes i triar les que més s’adapten a les seues necessitats”_.

        A la plaça de les Xocolateres hi ha 104 habitatges, 41 de propietat privada (antics veïns, nous compradors...) i 63 de l’Ajuntament. Una vegada adjudicades 40 vivendes per al lloguer públic resten 23 municipals. El govern local està estudiant la millor opció. Una possibilitat és oferir-les en règim de lloguer amb dret a compra.

[Twittear](https://twitter.com/share)